b'\n_START_ARTICLE_\nDesiderata\n_START_PARAGRAPH_\nDesiderata var en a fire d\xc3\xb8tre til langobardernes konge Desiderius og hans dronning Ansa. Hun var gift med Karl den Store, frankernes konge, i 768 eller 770, sandsynligvis som led i en politisk alliance mellem de to fjendtlige stater Frankerriget og Lombardiet. \xc3\x86gteskabet blev annulleret i 771, hvilke skadede relationerne de to nationer imellem, og ultimativt f\xc3\xb8rte til krigen i 774. Desiderata fik ingen b\xc3\xb8rn og hendes videre sk\xc3\xa6bne efter bruddet med Karl er ukendt._NEWLINE_Selvom hun i nutiden ben\xc3\xa6vnes som Desiderata, mener nogle at dette i virkeligheden beror p\xc3\xa5 en fejl i en kopi af Monumenta Germaniae Historica fra det 19. \xc3\xa5rhundrede, hvor den latinske s\xc3\xa6tning desideriata filiam ("\xc3\xb8nskede datter") ved en fejltagelse blev skrevet med stort forbogstav "D", s\xc3\xa5 det blev til hendes navn: "Desideriata ". En fejltagelse gjort v\xc3\xa6rre af at hendes navn ofte bliver gengivet som "Desideria" \xe2\x80\x93 et mere sandsynligt navn (feminin form af "Desiderius", som var hendes fars navn), eller oversat til det franske navn "D\xc3\xa9sir\xc3\xa9e"._NEWLINE_Den kendte britiske historiker Janet Nelson, ekspert i karolingernes historie, har teoretiseret at hendes navn i virkeligheden var Gerperga. Hendes argumentation for dette h\xc3\xa6nger op p\xc3\xa5 at samtidige skrivere tilsyneladende forvekslede hende med Gerberga \xe2\x80\x93 den frankiske kone til Karloman, bror til Karl den Store. Selv Pave Stefan syntes at forveksle de to og kronik\xc3\xb8rer og annalister syntes at have troet at Gerberga flygtede til tilbage til hendes fars, da hendes mand d\xc3\xb8de \xe2\x80\x93 i virkeligheden flygtede hun til Desiderius, som var "Desideratas" far men bestemt ikke Gerbergas far)._NEWLINE_Hvad er sikkert er at Desiderius og Ansa havde tre andre d\xc3\xb8tre, som hed Anselperga, Adelperga, og Liutperga. Sammenfaldet med alle d\xc3\xb8trenes navneendelser ("\xe2\x80\x93perga") f\xc3\xa5r J. Nelson til at mene at forvekslingen var for\xc3\xa5rsaget af at de to dronninger (koner til de to br\xc3\xb8dre Karl og Karloman) havde det samme navn, nemlig "Gerberga" eller "Gerperga", hvilke er respektive den frankiske og langobardiske udgave af det moderne franske navn "Gerberge".'